**PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Pjesa e së tërës. Aftësi | | **Situata e të nxënit:** Detyrë krijuese | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit:**   * njehson pjesët e së tërës; * shpreh pjesët e një të tëre si thyesa ose si përqindje; * shpreh si raport (ose si thyesë apo përqindje) ndarjen e një sasie në dy pjesë; | | **Fjalët kyçe:** thyesë; raport; thjeshtim; numër dhjetor; | |
| **Burimet:** Teksti i nxënësit, materiale nga interneti. | | **Lidhja me fushat e tjera:** Shkencë, Pikturë | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Nxënësit njihen me hyrjen e kreut 12: Për çfarë na shërben matematika?  Diskutimet përqendrohen në rastet kur zbatohen raportet në jetën e përditshme. Më pas nxënësit punojnë ushtrimet 1, 2, 3 të ndara në dyshe të ndryshme përkatësisht 1a, 2a, 3a, 4a; po kështu 1b, 2b, 3b, 4b e me radhë. Dyshet që kanë ushtrime të njëjta krahasojnë përgjigjet. Nxënësit në dyshe zhvillojnë problemin kërkimor faqe 231. Nxënësit udhëzohen që të kryejnë verifikimet fillimisht në dyshen e vet dhe më pas dhe për shokë të tjerë të klasës.  Si detyrë kërkimore u jepet nxënësve të verifikojnë raportin e gjatësisë me perimetrin e kokës për një numër më të madh njerëzish (të moshave të ndryshme). Nxënësit mund të hartojnë një tabelë me të dhënat e gjetura për grupmoshat e ndryshme që studiuan dhe ta paraqesin në portofolin e tyre.  **Ndërtimi i njohurive:** Në dyshe nxënësit punojnë shembullin e parë në faqen 232. Dyshet fqinje krahasojnë rezultatin dhe më pas tre nxënës tregojnë në tabelë mënyrën se si kanë vepruar. Për ushtrimet e këtij shembulli mund të kemi më shumë se një zgjidhje, prandaj diskutohen të gjitha mënyrat e njehsimit. Kujdes i kushtohet thjeshtimit të thyesave.  Mësuesi/ja kërkon mendimin e nxënësve për faktin se si do shprehin në përqindje pjesën e së tërës p.sh:  Ç’pjesë të 32 zë 4? Pasi nxënësit japin mendimin e tyre mësuesi/ja tregon hapat që duhet të ndiqen për të kaluar nga raporti në përqindje. Nxënësit të ndarë në dyshe punojnë rastet b dhe c të shembullit të dytë. Pasi dyshet kanë krahasusr përfundimet me dyshet pranë, prezantohet zgjidhja në tabelë nga disa prej tyre. Kalohet në shembullin e fundit. Këtë herë nxënësit punojnë në dyshe, dhe në përfundim dyshet e afërta këmbejnë fletoret duke korrigjuar njëri-tjetrin. Përsëri dy nxënës sqarojnë ushtrimin në tabelë.  Mësuesi në këtë rast mund të shtojë pyetje të tjera që nuk parashtrohen në ushtrim, p.sh: Në cilin testim doli më mirë Silvi?  **Përforcimi i të nxënit**: Nxënësit punojnë në dyshe ushtrimet 1 dhe 2 në faqen 233, duke i ndarë rastet nga një për çdo ushtrim. Në përfundim të punës dyshet e afërta kontrollojnë përgjigjet. Mësuesi/ja kërkon që në tabelë të punohen disa nga rastet, nga nxënës që ka menduar t’i vlerësojë. Më pas dyshet e nxënësve punojnë ushtrimin 6 po në këtë faqe. Dyshet e afërta kontrollojnë zgjidhjet me njëra – tjetrën. Disa prej situatave prezantohen në tabelë nga dyshe të ndryshme. | | | |
| **Vlerësimi**: Mësuesi/ja mban shënime në evidencë për vlerësimin e disa prej nxënësve lidhur me zotërimin e rezultateve të të nxënit të parashikuara për këtë temë, duke patur parasysh se si nxënësit punuan në tabelë dhe argumentuan shndërrimet e kryera (thjeshtimet, shumëzimet etj). Gjithashtu merr parasysh vlerësimin që dyshet bënë për njëri-tjetrin. | | | |
| **Detyra**: Ushtrimet 3, 6 dhe 8 në faqen 233. Mësuesi/ja jep udhëzimet për mënyrën e zgjidhjes së tyre. | | | |

**PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Pjesa e së tërës(Zbatim) | | **Situata e të nxënit**: Plehu bujqësor | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit:**   * njehson pjesën e së tërës; * shpreh si raport ose si thyesë, ndarjen e një sasie në dy pjesë; * krahason pjesët e së tërës duke i kthyer ato në përqindje. | | **Fjalët kyçe:** pjesë; raport; thyesë;  përqindje; krahasim | |
| **Burimet:** Teksti i nxënësit, fletë pune e nxënësit; | | **Lidhja me fushat e tjera ose me temat ndërkurrikulare:** Ekonomi, Shkencë | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja shtron para klasës situatën: në një klasë me 30 nxënës 60% e nxënësve janë vajza. A mund të gjejmë numrin e djemve në klasë?  Mësuesi/ja u jep nxënësve kohën e mjaftueshme që ata të punojnë në mënyrë individuale. Në përfundim të punës merr përgjigjet e mundshme dhe kërkon që nxënësit të tregojnë në tabelë mënyrat e ndryshme të zgjidhjes së problemës.  **Ndërtimi i njohurive:** Nxënësit njihen me problemën e shembullit të parë në faqen 234. Paraprakisht mësuesi/ja i orienton për hapat që do të ndjekin. Klasa ndahet në dy grupe, njëri grup njehson sasinë e fosfatit në plehun e parë dhe tjetri në të dytin. Në përfundim të dy grupet prezantojnë gjetjet e tyre dhe më pas krahasojnë rezultatet për të treguar se cili nga plehrat është më i pasur me fosfat.  Mësuesi/ja paraqet situatën në shembullin e dytë. Nxënësit punojnë në dyshe pasi kanë marrë udhëzimet se si do të zgjidhin situatën. Dyshet e afërta krahasojnë përfundimet. Në tabelë prezantohet zgjidhja e situatës.  Nxënësit mund të kenë zgjidhur ushtrimin edhe në mënyrë tjetër (p.sh të mbledhin pjesët e e lekëve dhe më pas të tregojë sasinë e lekëve që i mbetën Tonit).  Diskutohet me klasën ushtrimi 7 faqe 235 ku nxënësit argumentojnë nëse ka apo jo të drejtë Najada me arsyetimin e saj.  **Përforcimi i të nxënit**. Nxënësit punojnë në dyshe ushtrimet 2 dhe 3 në faqen 235. Mësuesi/ja i kushton rëndësi rasteve b të ushtrimeve pasi ekziston mundësia që nxënësit të mendojnë në mënyrë të gabuar (lexohet me vëmendje kërkesa). Në përfundim të punës disa nga dyshet prezantojnë zgjidhjet në tabelë. Fillimisht janë nxënësit që korrigjojnë shokët, pastaj mësuesi/ja përmbledh vlerësimet.  Për ta bërë më interesante orën, mësuesi/ja fton dyshet e nxënësve të studiojnë ushtrimin 9 po në këtë faqe. Fillimisht ata japin përgjigje duke u nisur nga figura dhe më pas njehsojnë syprinat e ngjyrosura. Pasi njehsojnë syprinat me ndihmën e formulave të gjeometrisë kuptojnë se pjesët e ngjyrosura janë në të njëjtin raport. | | | |
| **Vlerësimi**: Mësuesi/ja mban shënime në evidencë për vlerësimin e disa prej nxënësve lidhur me zotërimin e rezultateve të të nxënit të parashikuara për këtë temë, duke patur parasysh edhe vlerësimin e nxënësve për njëri-tjetrin. Gjatë vlerësimit mësuesi/ja bën të qartë se si nxënësit e vlerësuar argumentuan veprimet dhe shndërrimet. | | | |
| **Detyra**: Ushtrimet 4, 5, 8 dhe 10 në faqen 235. Mësuesi/ja jep udhëzimet e nevojshme, sidomos për ushtrimin 5 (nxënësit duhet të kuptojnë se 80% e makina janë 40 makina jo të kuqe). | | | |

**PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Raporti dhe shkalla.Aftësi | | **Situata e të nxënit**:Harta dhe planet | |
| **Rezultatet e të nxënit**  **Nxënësi në fund të orës së mësimit:**   * shpreh si raport ose si thyesë, ndarjen e një sasie në dy pjesë duke i paraqitur në mënyrën më të thjeshtë; * përdor koeficientë të shkallës së hartave, për të këmbyer gjatësitë në hartë me largesat reale dhe anasjelltas; * ndan sasinë në pjesë duke ditur raportin e tyre. | | **Fjalët kyçe:** pjesë,raport, thyesë,  hartë, shkallë zvogëlimi. | |
| **Burimet:** Teksti i nxënësit, harta, | | **Lidhja me fushat e tjera:** Gjeografi, Shkencë | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja shënon në tabelë thyesa të ndryshme si: .  Nxënësit mundohen të thjeshtojnë thyesat (në rastet kur është e mundur). Pasi kanë kryer thjeshtimin në fletoret e tyre tregojnë mënyrën se si e kryen këtë veprim. Cilat prej tyre janë të barabarta?  **Ndërtimi i njohurive:** Mësuesi/ja prezanton situatën problemore të shembullit të parë në faqen 236. Fillimisht udhëzon nxënësit të studiojnë me kujdes të dhënat dhe i ndihmon ata me pyetjet:   * a kanë të njëjtat njësi matëse vizoret e Andit dhe të Mondit? ( nëse jo i ktheni) ? * a kanë faktorë të përbashkët gjatësitë e vizoreve të djemve?   Përgjigjen e shprehim në trajtën 30 : 90 dhe pas thjeshtimit me 30 të të dy gjatësive kthehet në 1:3  Për të nxitur nxënësit të mendojnë mësuesi pyet: A ka njësi matëse raporti?  Kalohet në shembullin e dytë, për të cilin nxënësit punojnë në dyshe. Nxënësit njihen me të dhënat e problemës. Mësuesi/ja fillimisht kërkon që sasinë e lekëve që ndajnë shokët ta konsiderojnë si pjesë të së tërës (pra 3pjesë + 7pjesë = 10pjesë). Nxënësit vazhdojnë punën në dyshe dhe në përfundim njëri nga nxënësit prezanton zgjidhjen në tabelë. Për t’u bindur në saktësinë e zgjidhjes, bëjnë vetë provën duke mbledhur shumat e gjetura. Shuma e pjesëve të shokëve duhet të dalë sa sasia fillestare.  Një koncept tjetër jo i panjohur për nxënësit është harta për të cilën rikujtojmë edhe njëherë kuptimin e shkallës. Nxënësit lexojnë shkallën në disa nga hartat që kanë dhe më pas e interpretojnë atë.  **Përforcimi i të nxënit**: Nxënësit punojnë të ndarë në dyshe situatat e ushtrimeve 1 dhe 7 faqe 237duke i ndarë situatat brenda dyshes. Në përfundim nxënësit këmbejnë fletoret me shokun e bankës dhe korrigjojnë njëri-tjetrin. Disa nga variantet punohen në tabelë. Në të njëjtën mënyrë vazhdojnë punën me ushtrimin 5 po në këtë faqe, përsëri duke i ndarë rastet brenda dyshes.  Për ushtrimin 10 në faqen 237 mësuesi/ja fillimisht orienton nxënësit të kthejnë 20m në cm e më pas të kryejnë veprimet. Nxënësit që mësuesi/ja kërkon t’i vëzhgojë për arsye vlerësimi, prezantojnë zgjidhjen në tabelë. | | | |
| **Vlerësimi**: Mësuesi/ja mban shënime në evidencë për vlerësimin e disa prej nxënësve lidhur me zotërimin e rezultateve të të nxënit të parashikuara për këtë temë, duke studiuar punën e bërë në fletore dhe në tabelë nga ata. Gjithashtu merr parasysh edhe vlerësimin e nxënësve për njëri-tjetrin. Gjatë vlerësimit mësuesi/ja bën të qartë se si nxënësit e vlerësuar argumentuan veprimet dhe shndërrimet. | | | |
| **Detyra**: Ushtrimet 4, 6, 11 dhe 12në faqen 237. Mësuesi/ja jep udhëzimet e nevojshme për zgjidhjet. | | | |

**PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Raporti dhe shkalla**.** Zbatim | | **Situata e të nxënit**: Përzierja e bojrave. | |
| **Rezultatet e të nxënit të kompetencave matematike sipas temës mësimore:**  **Nxënësi në fund të orës së mësimit:**   * shpreh si raport ose si thyesë ndarjen e një sasie në dy pjesë duke i paraqitur në mënyrën më të thjeshtë; * përdor koeficientë të shkallës së hartave për të këmbyer gjatësitë në hartë me largesat reale dhe anasjelltas; * njehson pjesët kur di raportin e tyre në lidhje me të tërën. | | **Fjalët kyçe:** pjesë;raport; thyesë; hartë; shkallë zvogëlimi. | |
| **Burimet:** Teksti i nxënësit, harta, skica të ndryshme; | | **Lidhja me fushat e tjera ose me temat ndërkurrikulare:** Gjeografi, Pikturë, Arkitekturë; | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja fton nxënësit të diskutojnë për njohuritë që ata zotërojnë për raportin dhe shkallën. Për këtë të gjithë dyshet e nxënësve shkruajnë në fletoren e tyre një raport të rastësishëm. Secila prej dysheve lexon raportin e vet duke treguar nëse ai është i thjeshtë ose jo, nëse munden të thjeshtojnë.  Më pas mësuesi/ja shënon në tabelë një shkallë p.sh:1:200 dhe ju drejtohet nxënësve me pyetjet   * sa do të ishte në të vërtete largësia 25cm në hartë? * sa do të paraqitet në hartë largësia 25m?   Në përfundim të veprimeve nxënësit japin përgjigjet e tyre.  **Ndërtimi i njohurive:** Kalohet në shembullin e parë të faqes 238. Fillimisht nxënësit njihen me të dhënat e problemës. Më pas mësuesi/ja orienton nxënësit të zgjidhin problemën duke përcaktuar hapat që do të ndjekin, si:   * shprehin raportin e ngjyrave; * përcaktojnë me cilin numër duhet të pjesëtojnë (ose të shumëzojnë) që të ruhet raporti; * gjejnë përgjigjen e problemës;   Nxënësit punojnë në dyshe. pasi mbarojnë, dyshet e nxënësve krahasojnë rezultatet me dyshen fqinje dhe më pas,prezantohet zgjidhja në tabelë nga njëra prej tyre.  E njëjta mënyrë do të ndiqet për shembullin e dytë. Fillimisht orientohen nxënësit me pyetjen: Cilat pjesë e bëjnë diferencën në lekë? Më pas dyshet vazhdojnë punën. Në përfundim të zgjidhjes dyshet e afërta, krahasojnë mënyrat e zgjidhjes dhe njëri prej nxënësve paraqet në tabelë zgjidhjen duke dhënë dhe argumentin përkatës.  Duke u mbështetur në zgjidhjen e shembullit të tretë mësuesi/ja kërkon që dyshet e nxënësve të zgjidhin ushtrimin 7 faqe 239. Pasi përfundojnë disa nga dyshet prezantojnë zgjidhjet në tabelë.  **Përforcimi i të nxënit:** Nxënësit punojnë të ndarë në dyshe ushtrimet 2 dhe 4 faqe 239. Orientohen nxënësit të përcaktojnë fillimisht hapat e zgjidhjes së situatës. Në përfundim të zgjidhjes së ushtrimit dyshet e afërta kontrollojnë përfundimet me njëra-tjetrën. Prezantohen zgjidhjet nga nxënësit. Nëse ka më shumë se një mënyrë zgjidhjeje tregohen të gjitha. Fillimisht janë ata që do të shprehin gjykimin e tyre për mënyrën se si është zgjidhur situata e më pas vlerëson mësuesi/ja. | | | |
| **Vlerësimi**: Mësuesi/ja vlerëson nxënësit që ka vëzhguar gjatë kësaj ore,ose në orët e mëparshme duke marrë parasysh përgjigjet në tabelë dhe në punën individuale. Gjatë vlerësimit mësuesi/ja bën të qartë se si nxënësit e vlerësuar argumentuan veprimet dhe shndërrimet. | | | |
| **Detyra**: Ushtrimet 6, 11 dhe 12 në faqen 239. Mësuesi/ja jep udhëzimet e nevojshme për zgjidhjen e ushtrimeve. | | | |

**PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Ndryshimi në përqindje. Aftësi | | **Situata e të nxënit**: | |
| **Rezultatet e të nxënit të kompetencave matematike sipas temës mësimore:**  **Nxënësi në fund të orës së mësimit:**   * njehson përqindjen e një madhësie duke e kthyer atë në thyesë ose numër dhjetor; * përdor përqindjen për të llogaritur interesin e thjeshtë; * gjen vlerën e madhësisë pasi ka pësuar rritje ose ulje. | | **Fjalët kyçe:** pjesë; raport; thyesë; numër dhjetor; përqindje; interes i thjeshtë | |
| **Burimet:** Teksti i nxënësit, fleta e punës së nxënësit; | | **Lidhja me fushat e tjera ose me temat ndërkurrikulare:** Ekonomi | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja fton nxënësit të rikujtojnë se si e kthejmë një numër dhjetor në thyesë, në përqindje dhe anasjelltas. Për këtë mësuesi/ja shënon në tabelë përqindje të ndryshme dhe kërkon që nxënësit t’i kthejnë në thyesa e më pas në numra dhjetorë.  Më pas nxënësit njehsojnë 25% të 200 duke e paraqitur 25% në mënyra të ndryshme. Në përfundim të ushtrimit, nxënësit argumentojnë se si vepruan në çdo rast.  **Ndërtimi i njohurive:** Mësuesi/ja sqaron për nxënësit se cili është kuptimi i interesit në ekonomi. Për këtë do të flitet më vonë hollësish, por si fillim nxënësit njihen me kuptimin e interesit të thjeshtë**,** dhe mënyrës se si njehsohet ai.  Kalohet në zgjidhjen e shembullit të parë faqe 240. Në këtë situatë nxënësit njihen me të dhënat e problemës dhe në dyshe njehsojnë interesin 5% për 39 500 lekë. Njëri nga nxënësit e dyshes këtë mund ta bëjë duke shumëzuar përqindjen me 40 000 (duke kujtuar kështu edhe rrumbullakimin), tjetri duke kryer veprimet pa përafrim. Pasi kryejnë edhe shumëzimin me 4 tregojnë shumën e përgjithshme të interesit të thjeshtë dhe krahasojnë rezultatet me njëri - tjetrin. Mësuesi/ja përmbledh edhe njëherë si do të llogaritet interesi i thjeshtë në rastet kur jepen kapitali dhe norma e interesit.  Kalohet në shembullin e dytë. Përsëri nxënësit lexojnë me vëmendje të dhënat mësuesi/ja ndan klasën në dy grupe të mëdha. Secili nga grupet zgjidh një nga situatat e shembullit të dytë. Nxënësit punojnë duke u konsultuar me shokun e bankës. Pasi i zgjidhin ushtrimet, i prezantojnë zgjidhjet në tabelë. Mësuesi/ja vlerëson të dyja mënyrat e zgjidhjes së situatës:   * e para: njehsojnë ndryshesën prej 16% në lekë dhe më pas çmimin përfundimtar. * e dyta: llogarisin fillimisht përqindjen e mbetur pas uljes dhe më pas çmimin përfundimtar.   **Përforcimi i të nxënit:** Nxënësit punojnë në mënyrë individuale ushtrimin 2 në faqen 241. Mund të zgjedhin të kryejnë veprimet me mënyrën që duan. Pasi krahasohen përfundimet,prezantohet zgjidhja në tabelë nga disa prej nxënësve  Dyshet e nxënësve punojnë ushtrimet 7 dhe 8 faqe 241. Këtë herë nxënësit ndajnë rastet me shokun e bankës. Në përfundim ballafaqojnë rezultatet e zgjidhjes. Disa prej rasteve diskutohen në tabelë.  Në dyshe diskutojnë edhe rastet e ushtrimeve 11 dhe 13 po në këtë faqe. Përsëri disa nga dyshet prezantojnë zgjidhjen e disa prej rasteve në tabelë. | | | |
| **Vlerësimi**: Mësuesi/ja mban shënime në evidencë për vlerësimin e disa prej nxënësve duke u bazuar në aftësitë e tyre për njehsimin e përqindjes së kërkuar. Gjithashtu vlerëson edhe argumentimin që nxënësit i bëjnë shndërrimeve të kryera. | | | |
| **Detyra**: Ushtrimet 4, 6, 9 dhe 12 në faqen 241. Mësuesi/ja jep udhëzimet e nevojshme për zgjidhjen e ushtrimeve. | | | |

**PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Ndryshimi në përqindje (Zbatim) | | **Situata e të nxënit**:Ulja dhe rritja e çmimeve | |
| **Rezultatet e të nxënit të kompetencave matematike sipas temës mësimore:**  **Nxënësi në fund të orës së mësimit:**   * njehson përqindjen e një madhësie duke e kthyer atë në thyesë ose numër dhjetor; * gjen vlerën e madhësisë pasi ka pësuar ngritje ose ulje; * gjen vlerën e madhësisë që ka pësuar rritje ose ulje. | | **Fjalët kyçe:** pjesë; përqindje; thyesë; çmim fillestar | |
| **Burimet:** Teksti i nxënësit; | | **Lidhja me fushat e tjera ose me temat ndërkurrikulare:** Ekonomia; | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja fton nxënësit të diskutojnë rreth njohurive që ata zotërojnë për përqindjen, dhe mënyrën se si e llogaritim atë. Për këtë mësuesi/ja fton nxënësit të gjejnë sa për qind e 20 është 13. Nxënësit shprehin raportin përkatës dhe e gjejnë përqindjen ose duke e kthyer raportin në thyesë dhjetore, ose duke kryer pjesëtimin.  Më pas mësuesi/ja nxit nxënësit të shkruajnë: 13 si përqindje të 20 dhe 8 si përqindje të 23.  Fillimisht nxënësit përcaktojnë se cilën mënyrë do të përdorin dhe argumentin pse mendojnë kështu. Nxënës të ndryshëm prezantojnë veprimet në tabelë.  **Ndërtimi i njohurive:** Mësuesi/ja inkurajon nxënësit të punojnë situatën e shembullit të dytë. Pasi njihen me të dhënat e problemës, mësuesi orienton nxënësit të përcaktojnë hapat e zgjidhjes duke i ndihmuar me pyetjet:   1. 1. Sa është në përqindje çmimi i xhaketës pas uljes? 2. 2. Si do ta njehsonim çmimin fillestar?   Nxënësit kryejnë veprimet sipas hapave të përcaktuar dhe në fund kryejnë provën për t’u bindur për saktësinë e zgjidhjes së ushtrimit. Disa prej nxënësve prezantojnë veprimet në tabelë.  Pas kësaj nxënësit punojnë në të njëjtën mënyrë për shembullin e tretë. Për këtë punojnë në dyshe dhe në fund dyshet e afërta krahasojnë zgjidhjen. Disa nga dyshet prezantojnë zgjidhjet në tabelë.  Diskutohet me nxënësit ushtrimi 6 faqe 243, ku nxënësit duhet të argumentojnë gabimin e Erinës.  **Përforcimi i të nxënit:** Nxënësit punojnë të ndarë në dyshe ushtrimet 1 dhe 2 në faqen 243. Krahasohen rezultatet me dyshet fqinjë dhe disa prej tyre i prezantojnë ato në tabelë.  Dyshet e nxënësve punojnë ushtrimet 3 dhe 4 faqe 43. Dyshe të ndryshme punojnë raste të ndryshme të ushtrimit. Pasi kanë zgjidhur ushtrimin,dyshet e afërta krahasojnë zgjidhjet dhe prezantohet zgjidhja për secilin nga rastet e ushtrimit.  Nxënësit njihen me të dhënat e ushtrimit 14 po në këtë faqe. Pasi ju jepet koha e mjaftueshme për arsyetimin e zgjidhjes disa nga nxënësit e prezantojnë atë në tabelë. Nxënësit e tjerë vlerësojnë ose plotësojnë zgjidhjen. Mësuesi/ja mund të shtojë si kërkesë: Sa është ulja përfundimtare që është bërë për pas dy uljeve të njëpasnjëshme? | | | |
| **Vlerësimi**: Mësuesi/ja mban shënime në evidencë për vlerësimin e disa prej nxënësve duke marrë parasysh përgjigjet në tabelë dhe në punën individuale. Gjatë vlerësimit mësuesi/ja bën të qartë se si nxënësit e vlerësuar kanë argumentuar veprimet dhe shndërrimet. | | | |
| **Detyra**: Ushtrimet 8,11 dhe 13 në faqen 243. Mësuesi/ja jep udhëzimet e nevojshme për zgjidhjen e ushtrimeve. | | | |

**MODEL PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Vlerësim i nxënësit nga nxënësi Kreu 12 | | **Situata e të nxënit:** | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit:**   * ndaj sasinë në pjesë duke ditur raportin e tyre; * shpreh si raport ose si thyesë, ndarjen e një sasie në dy pjesë duke i paraqitur në mënyrën më të thjeshtë; * njehsoj përqindjen e një madhësie duke e kthyer atë në thyesë ose numër dhjetor; * argumenton veprimet e kryera nga shoku; * gjykon dhe vlerëson rezultatet e veprimeve të kryera nga shoku i tij. | | **Njohuritë kryesore matematikore që do përdoren gjatë zhvillimit të orës së mësimit:**   * pjesa e së tërës, gjetja e saj; * raporti, reduktimi i tij; * përqindja dhe interesi; * llogaritja e përqindjeve, uljeve dhe rritjeve të saj | |
| **Burimet:** Teksti i nxënësit, fleta e punës e përgatitur nga mësuesi; | | **Lidhja me fushat e tjera ose me temat ndërkurrikulare:** Shkencë | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Nxënësit do të punojnë në dyshe. Mësuesi/ja ka përgatitur fletën e punës për çdo nxënës, me ushtrime të marra nga përmbledhja e kapitullit duke pasur parasysh që nxënësit në dyshe të kenë kuize të ndryshme, e cila do të plotësohet në mënyrë individuale. Kjo fletë pune do të shërbejë për vlerësimin e njëri - tjetrit. Për 20 – 25 minuta nxënësit zgjidhin ushtrimet që përmban fleta.   |  |  |  |  | | --- | --- | --- | --- | | *Unë mundem të…* | *Kontroll i shpejtë* | | *Vlerësimi* | | *Nxënësi 1* | *Nxënësi 2* | | përdor koeficientë të shkallës së hartave, për të këmbyer gjatësitë në hartë me largesat reale dhe anasjelltas; | 1. Një hartë ka përdorur shkallën 1 : 8000. 2. Sa do të jetë në realitet gjatësia 7,5 cm në hartë? Jepni përgjigjen në km. 3. Një rrugë është 3 km e gjatë. Sa është gjatësia e saj në këtë hartë? | 1. Një hartë ka përdorur shkallën 1 : 6000. 2. Sa do të jetë në realitet gjatësia 5,5 cm në hartë? Jepni përgjigjen në km. 3. Një rrugë është 5 km e gjatë. Sa është gjatësia e saj në këtë hartë? |  | | njehsoj pjesët e së tërës;  shpreh pjesët e një të tëre si thyesa ose si përqindje; | 1. e tortës është gjalpë. Një fetë e tortës peshon 32 g. 2. Sa gjalpë përmban kjo fetë torte? 3. Sa për qind e fetës nuk është gjalpë? | 1. e pastiços është djathë. Një racion pastiçe peshon 55g. 2. Sa djathë përmban racioni? 3. Sa për qind e racionit nuk është djathë? |  | | përdor raportin, duke përfshirë reduktimin në formën më të thjeshtë. | 1. Shkruani raportin në trajtën më të thjeshtë. 2. 42 : 35; c. 30 g : 1,5 kg; 3. 24 : 36 : 72; d. 42 mm : 84 cm : 31,5 m; | 1. Shkruani raportin në trajtën më të thjeshtë. 2. 39 : 26; c. 25 cm : 1,5 m; 3. 36 : 54 : 81; d. 32 g : 68 kg : 32,8 kv; |  | | ndaj sasinë në pjesë duke ditur raportin e tyre;  shpreh si raport ose si thyesë, ndarjen e një sasie në dy pjesë duke i paraqitur në mënyrën më të thjeshtë;  shpreh si raport (ose si thyesë apo përqindje) ndarjen e një sasie në dy pjesë; | 1. Ndani 2. 1800 lekë në raportin 3 : 7; 3. 7200 lekë në raportin 2 : 1 : 5; 4. Nora ka pesë herë më shumë lekë në llogarinë e kursimit se në llogarinë rrjedhëse të saj. 5. Shkruani raportin e shumës së lekëve të llogarisë rrjedhëse me llogarinë e kursimit; 6. Ç’pjesë të gjithë lekëve të saj janë në   llogarinë e kursimit?   1. Nëse Nora ka 40000 lekë në llogarinë e kursimit, sa lekë ka në llogarinë rrjedhëse të saj? | 1. Ndani 2. 2400 lekë në raportin 5 : 7; 3. 6600 lekë në raportin 2 : 1 : 3; 4. Anila ka në bankë katërfishin e lekëve që ka e motra e saj. 5. Shkruani raportin e sasisë së lekëve të motrës me sasinë e lekëve të Anilës; 6. Ç’pjesë të gjithë lekëve të të dy motrave janë të Anilës? 7. Nëse Anila ka 40000 lekë në bankë, sa lekë ka motra e saj? 8. Nëse motra e saj ka 15000 lekë në bankë, sa lekë ka Anila? |  | | njehsoj pjesët kur di raportin e tyre në lidhje me të tërën; | 1. Raporti i sheqerit me fruta në një tenxhere me reçel është 10: 11. Sa sheqer do të jetë e nevojshme për të bërë 630 g reçel? | 1. Raporti i frutave të detit me orizin për një recetë rizotoje është 2 : 3. Sa fruta deti duhen për 1 kg rizoto? |  | | njehsoj përqindjen e një madhësie duke e kthyer atë në thyesë ose numër dhjetor;  përdor përqindjen për të llogaritur interesin e tjeshtë;  gjej vlerën e madhësisë pasi ka pësuar rritje ose ulje; | 1. a. Rrisni me 78% numrin 65.   b. Zvogëloni me 37% numrin 540.   1. Një bankë paguan 2,7% inters në vit për një llogari kursimi. 300000 lekë janë depozituar në fillim të vitit. Depozitime apo tërheqje të tjera në këtë llogari nuk janë bërë më. Sa është sasia e lekëve në llogari pas një viti? 2. Ani ka marrë një kredi prej 350000 lekësh. Në vitin e parë ajo pagoi 22500 lekë. Sa është norma vjetore e interesit të kredisë? 3. Mira ka 69 ngjitëse, që janë sa 15% e ngjitëseve që ka Elsa. Sa ngjitëse ka Elsa? 4. Çmimi i një libri është ulur me 42%. Tani ai kushton 1276 lekë. Sa ishte çmimi fillestar i tij? | 1. a. Rrisni me 82% numrin 95.   b. Zvogëloni me 43% numrin 860.   1. Një bankë paguan 3.2% inters në vit për një llogari kursimi. 500000 lekë janë depozituar në fillim të vitit. Depozitime apo tërheqje të tjera në këtë llogari nuk janë bërë më. Sa është sasia e lekëve në llogari pas një viti? 2. Dorina ka marrë një kredi prej 250000 lekësh. Në vitin e parë ajo pagoi 21000 lekë. Sa është norma vjetore e interesit të kredisë? 3. Geri ka 45 pulla, që janë sa 25% e pullave që ka Eldi. Sa pulla ka Eldi? 4. Çmimi i një pikture është rritur me 34%. Tani ajo kushton 26800. Sa ishte çmimi fillestar i saj? |  |   **Ndërtimi i njohurive**: Pasi përfundon koha e paracaktuar, mësuesi/ja fton nxënësit të këmbejnë fletët me shokun e tyre, dhe të bëjnë vlerësimin e shokut. Nxënësit identifikojnë gabime (nëse ka) argumentojnë zgjidhjet e sakta, gjykojnë dhe vlerësojnë nxënësit lidhur me njohuritë e tyre të reflektuara në fletën e punës. Mësuesi ndërkohë lehtëson procesin dhe kontrollon gjykimet e nxënësve mbi punën e shokut të tyre. Gjatë kësaj faze për ushtrime të ndryshme, ku nxënësit mund të kenë hasur vështirësi ose situata e ushtrimit e dikton (p.sh shprehjet me shumë veprime), zgjidhja paraqitet në tabelë nga nxënës të ndryshëm. Nxënësit duhet të orientohen për të qenë sa më realë gjatë vlerësimit.  **Përforcimi i të nxënit**: Pas dy fazave të para, mësuesi/ja në bashkëpunim me nxënësit ka evidentuar konceptet e qarta dhe mangësitë. Në varësi të situatave të paqarta (që u evidentuan) caktohen detyra për eliminimin e tyre. | | | |
| **Vlerësimi**: Mësuesi mban shënime në evidenca për disa prej nxënësve lidhur me vlerësimet dhe argumentimet e nxënësve si vlerësues, por edhe si punues të kuicit. Ai mund të marrë parasysh në disa raste edhe vlerësimin e bërë nga nxënësit për njëri – tjetrin. | | | |
| **Detyra**: Në varësi të situatave të paqarta (që u evidentuan) caktohen detyra për eliminimin e tyre. | | | |

**MODEL PLANIFIKIMI I ORËS MËSIMORE Dt. ­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Përforcim për kapitullin 12 | | **Situata e të nxënit:** | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të kreut:**   * gjen pjesët dhe përqindjet e madhësive dhe shpreh një numër si pjesë ose si përqindje të një numri tjetër; * ndan një madhësi në një raport të caktuar dhe paraqet një raport në trajtën e tyre më të thjeshtë; * përdor koeficientët e shkallës,figurat në shkallë dhe hartat; * gjen vlerën e një madhësie që ka pësuar rritje ose ulje në përqindje dhe anasjelltas; * zgjidh problema që përmbajnë ndryshime të sasive në përqindje (p.sh: interesi i thjeshtë). | | **Fjalët kyçe:** pjesë, raport, shkallë, përqindje, interes i thjeshtë, hartë. | |
| **Burimet:** Teksti i nxënësit, fletë pune klasa e X | | **Lidhja me fushat e tjera ose me temat ndërkurrikulare:** Shkencë. | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja fton nxënësit të rikujtojnë konceptet kryesore duke kërkuar që çdo dyshe nxënësish të punojë me grupin e ushtrimeve të mëposhtme:  a) 30% e 240 =?  b) 2 : 8 =?  c) sa cm paraqitet gjatësia prej 2 km në hartën me shkallë 1:100?  d) sa përfitohet nga 100 000 lekë të depozituara me normë interesi 5%?  Nxënësit marrin kohën e mjaftueshme për të punuar ushtrimet. Ndërkohë që zgjidhin ushtrimet, shënojnë përbri situatës edhe konceptet kryesore që kujtojnë lidhur me kreun 12, p.sh:  30% e 240 = 0,3 x 240 = 72, dhe shënojmë përbri:për të njehsuar % e një sasie fillimisht shprehim përqindjen si thyesë ose si numër dhjetor dhe më pas kryejmë veprimin e shumëzimit.  **Ndërtimi i njohurive**: Mësuesi/ja nxit diskutimin për të rikujtuar konceptet kryesore të kapitullit. Diskutimi zhvillohet duke patur parasysh mënyrën se si kanë punuar nxënësit për ushtrimet e mësipërme dhe sesi ata kanë formuluar përkufizimet, lidhjet, rregullat që përmban ky kapitull. Më pas dyshet e nxënësve punojnë ushtrimet në faqen 245. Pasi përfundojnë ushtrimet, dyshet e afërta këmbejnë fletoret dhe korrigjojnë njëri – tjetrin.  **Përforcimi i të nxënit**: Përfaqësues të dysheve prezantojnë zgjidhjet në tabelë dhe në të njëjtën kohë, nxënësit plotësojnë tabelën orientuese të aftësive të kreut në fillim të faqes 244 me simbolin përkatës. Vetë nxënësi bën krahasimin me vetëvlerësimin e një ore më parë duke vlerësuar dhe progresin e paraqitur.  Mësuesi/ja mban shënimet përkatëse për nxënësit që ka menduar të vlerësojë në këtë orë ose në orët në vazhdim. | | | |
| **Vlerësimi**: Në fund të orës mësuesi/ja vlerëson disa nxënës dhe mban shënime për disa të tjerë,duke patur parasysh edhe vetëvlerësimin e secilit prej nxënësve. Në vlerësim mësuesi/ja merr parasysh edhe mënyrën si nxënësit argumentojnë zgjidhjet. Vlerësimi ka në në bazë aftësitë që nxënësi zotëron për zbatimin e njohurive të kreut 12. | | | |
| **Detyra**: Ushtrimet në faqet 246-247. Detyrat e disa nxënësve do të bëhen pjesë e portofolit (që do të vlerësohet) | | | |

**MODEL PLANIFIKIMI I ORËS MËSIMORE Dt. ­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Përsëritje 5 (kreu 9,10,11,12) | | **Situata e të nxënit**: harta, çmimi i makinës | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të kreut:**   * përdor rrumbullakimin për të gjetur një vlerë të përafërt të llogaritjeve; * zgjidh ekuacione, inekuacione me një dhe dy ndryshore, sisteme ekuacionesh me dy ndryshore me mënyra të ndryshme; * zbaton teoremat e rrethit, formulat për perimetrin, syprinën, sektorin qarkor; * llogarit në situata problemore rritjen dhe uljes e vlerës në përqindje; * shpreh si raport ndarjen e një sasie në dy pjesë; * këmben gjatësitë në hartë me largesat reale duke përdorur koeficientët e shkallës. | | **Fjalët kyçe**: rrumbullakim, kufij të saktësisë, ekuacion, zgjidhje e sistemit, inekuacion, rreth, sektor qarkor, perimetër, syprinë, raport, shkallë, hartë. | |
| **Burimet:** Teksti i nxënësit, fletë pune klasa e X | | **Lidhja me fushat e tjera ose me temat ndërkurrikulare:** Shkencë,gjeografi. | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Ndahet klasa në grupe me nga katër nxënës. Mësuesi/ja fton nxënësit të rikujtojnë konceptet kryesore duke kërkuar që në çdo grup të punohen ushtrimet:   1. Kryeni veprimin me rrumbullakim 8,456:12,435= 2. Zgjidhni inekuacionin 5(x – 3) > 3 + 4(2 – x). 3. Për sektorin qarkor me kënd 500 dhe rreze 8cm gjeni syprinën,perimetrin. 4. Sa është në hartën me shkallë 1:200 largesa 4 km?   Nxënësit punojnë ushtrimet dhe në përfundim krahasojnë zgjidhjet me grupin më të afërt.  **Ndërtimi i njohurive**: Mësuesi/ja nxit diskutimin për të rikujtuar konceptet kryesore të kapitullit. Diskutimi zhvillohet duke patur parasysh zgjidhjen e ushtrimeve të dhëna në fazën e parë,nga përfaqësues të grupeve. Gjatë prezantimit të zgjidhjeve mësuesi/ja mund të shtojë pyetje të tjera p.sh:   * si do ta ndanit një sasi në dy pjesë, në një raport të dhënë? * si i llogarisni kufijtë e saktësisë? * si llogaritet interesi i thjeshtë bankar? * si zgjidhet një ekuacion i fuqisë së dytë? * cilat janë lidhjet mes këndit qendror, rrethor dhe harkut që presin në rreth?   Pasi përfundon diskutimi i ushtrimeve dhe pyetjeve të shtruara, nxënësit vazhdojnë punën në grupe me ushtrimin 15 në faqen 249. Fillimisht mësuesi/ja orienton nxënësit të përshtatin të dhënat e ushtrimit me një shkallë të përshtatshme p.sh: 1:100 dhe më pas të studiojnë kërkesat. Mësuesi/ja vëzhgon punën e nxënësve duke i orientuar në rast vështirësie. Grupet fqinje krahasojnë rezultatet. Përfaqësues të grupeve prezantojnë zgjidhjet në tabelë. Nxënësit punojnë ushtrimet 18/a dhe b në dyshe. Pasi përfundojnë ushtrimin dyshet këmbejnë fletoret dhe korrigjojnë njëri-tjetrin. Dy nxënës që mësuesi/ja ka menduar t’i vlerësojë prezantojnë zgjidhjet në tabelë.  **Përforcimi i të nxënit**: Punojnë në dyshe ushtrimet 14 (a, b, c). Së pari mësuesi/ja kujton teoremat për rrethin (për këndin rrethor, qendror, për këndin mes tangjentes dhe kordës). Nxënësit zgjidhin ushtrimin dhe më pas krahasojnë rezultatin me dyshen fqinje. Në përfundim zgjidhen rastet në tabelë. | | | |
| **Vlerësimi**: Në fund të orës mësuesi/ja duke patur parasysh mënyrën e argumentimit të zgjidhjeve (sidomos ato gjeometrike)vlerëson nxënësit dhe mban shënime për nxënësit e tjerë. Vlerësimi ka në bazë aftësitë që nxënësi zotëron për zbatimin e njohurive të krerëve 9 – 12. | | | |
| **Detyra**:16,17 në faqen 249. Mësuesi/ja jep udhëzimet e nevojshme për zgjidhjen e tyre. | | | |

**Test 3 (përmbledhës)**

**Matematikë X Krerët 9, 10, 11, 12;**

**Matjet dhe saktësia në matje; Ekuacionet dhe inekuacionet; Rrethi dhe vendet gjeometrike; Raporti dhe përpjesëtimi**

**Ushtrimi** **1.** Njehsoni.

a)4,6 + 29,1 x 2,7 = (1 pikë)

b) numrin më të madh dhe më të vogël që pas rrumbullakimit në dhjetëshen më të afërt japin 650. (2 pikë)

**Ushtrimi 2** Për të përshkuar rrugën prej 420 km, makinës iu deshën 6 orë. Gjeni:

**a)** me çfarë shpejtësie ka ecur makina? (1 pikë)

**b)** jepeni shpejtësinë në m/s. (2 pikë)

**Ushtrim 3**. Zgjidhni ekuacionet: (5 pikë)

a) 10 – 2*x* = 6 + 4*x* (1 pikë) b) (*x* + 3)(4 – *x*) = (6 – *x*)(*x* + 2) (2pikë)

c) *x*3 + 3*x*2 – 4x = 0 (2 pikë)

**Ushtrimi 4.** Në një trapez kënddrejtë baza e madhe dhe brinja anësore që formon këndin e drejtë me bazat janë të barabarta. Nëse syprina e trapezit është 44 cm2, gjeni lartësinë dhe bazat.(3 pikë)

**x**

**x + 5**

**x + 5**

**Ushtrimi 5.** Zgjidhni me një nga mënyrat që njihni sistemin (3 pikë)


**Ushtrimi 6.** Do të ndërtohet një pishinë në formën e një drejtkëndëshi nga njëra anë dhe gjysmë rrethi në anën tjetër. Brinjët e drejtkëndëshit janë 15m dhe 7m. Gjeni:

a)syprinën dhe perimetrin e gjysmërrethit; (2 pikë)

b) syprinën dhe perimetrin e pishinës. (2 pikë)

**Ushtrimi 7.** Në rrethin me qendër O, jepen pikat A, B, D. Jepen masa e këndit BAO = 250, masa e këndit

ABD = 300, AD = AO dhe AC = DC. Gjeni masat e këndeve BDO dhe ACD**.** (3 pikë)

****

**Ushtrimi 8.** Këndet e një trekëndëshi rrinë si 1 : 2 : 3. Gjeni masat e këtyre këndeve. (2 pikë)

**Ushtrimi 9**.

a) Çmimi i një artikulli është 35 000 lekë. Sa do të kushtojë ai pasi çmimi ulet me 12%? (2 pikë)

b) Çmimi i një artikulli rritet me 8%. Çmimi i ri shkon 134 lekë. Sa lekë ishte çmimi fillestar? (2 pikë)

|  |  |  |  |  |  |  |  |
| --- | --- | --- | --- | --- | --- | --- | --- |
| Nota | 4 | 5 | 6 | 7 | 8 | 9 | 10 |
| Pikët | 0 – 7 | 8 – 11 | 12 – 15 | 16 – 19 | 20 – 23 | 24 – 27 | 28 – 30 |

**Shpërndarja e pikëve sipas nivelit të të nxënit**

|  |  |  |  |  |
| --- | --- | --- | --- | --- |
| **Çështjet** | **Niveli I**  **Njohja,**  **Të kuptuarit** | **Niveli II**  **Zbatimi**  **Analiza** | **Niveli i III**  **Sinteza**  **Vlerësimi** | **Pikët** |
| **Matjet dhe saktësia në matje** | 1/a 1 pikë  2/a 1 pikë | 1/b 2 pikë  2/b 2 pikë |  | **6 pikë** |
| **Ekuacionet dhe inekuacionet** | 3a, 3/b 3 pikë  5 3 pikë | 3/c 2 pikë | 4 3 pikë | **11 pikë** |
| **Rrethi dhe vendet gjeometrike** | 6a 2 pikë | 6b 2 pikë | 7 3 pikë | **7 pikë** |
| **Raporti dhe përpjesëtimi** | 9/a 2 pikë | 8 2 pikë  9/b 2 pikë |  | **6 pikë** |
| **Pikët në përqindje sipas niveleve** | **12 pikë = 40% e testit** | **12 pikë = 40% e testit** | **6 pikë = 20% e testit** | **30 pikë** |

**Çelësi i zgjidhjes:**

**Ushtrimi 1/b:** gjetja e njërit kufi **1 pikë**; gjetja e kufirit tjetër **1 pikë**..

**Ushtrimi 2/b:** kthimi i km në m dhe orë në sekonda **1 pikë**; llogaritja e shpejtësisë në m/s **1 pikë.**

**Ushtrimi 3/b:** shpërndarja e kllapave **1 pikë**; gjetja e *x* **1 pikë**.

**Ushtrimi 3/c:** gjetja e dallorit **1 pikë**; gjetja e *x* **1 pikë.**

**Ushtrimi 4:** shkrimi i formulës për syprinën **1 pikë**; gjetja e lartësisë **1 pikë,** gjetja e perimetrit **1 pikë.**

**Ushtrimi 5:** sipas metodës, nxjerrja e njërit ndryshor apo rregullimi i koeficientëve **1 pikë**; gjetja e x **1 pikë**, gjetja e y **1 pikë.**

**Ushtrimi 6/a:** gjetja e syprinës së gjysmërrethit **1 pikë**; gjetja e perimetrit të gjysmërrethit **1 pikë**.

**Ushtrimi 6/b:** gjetja e syprinës së pishinës **1 pikë**; gjetja e perimetrit të pishinës **1 pikë**.

**Ushtrimi 7:** zbatimi i vetive të këndeve rrethorë **1 pikë**; gjetja e këndit BDO **1 pikë,** gjetja e këndit ACD **1 pikë.**

**Ushtrimi 8:** shkrimi i ekuacionit **1 pikë**; gjetja e këndeve **1 pikë**.

**Ushtrimi 9/a:** gjetja e uljes **1 pikë**; gjetja e çmimit **1 pikë**.

**Ushtrimi 9/b:** shkrimi i ekuacionit **1 pikë**; gjetja e çmimit **1 pikë**

**MODEL PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore**: Diskutimi i portofolit të nxënësit në fund të tremujorit të parë. | | **Situata e të nxënit**: Detyra krijuese; | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit**:   * diskuton punimet në portofolin e tij; * jep mendime për portofolin e nxënësve të tjerë; * jep gjykimin për portofolin e tij. | | **Detyrat në portofol:**   * Problemi kërkimor faqe 167. Detyrë hulumtuese. * Ushtrimi 9 faqe 171. Detyrë hulumtuese. * Problemi kërkimor faqe 185 (për L të zgjeruar nga të dyja anët). Detyrë hulumtuese. * Ushtrimi 12 faqe 199. * Në një rreth të dhënë caktohet një pikë e çfarëdoshme. Nga kjo pikë ndërtohen korda të ndryshme. Nëse meset e këtyre kordave do të bashkoheshin,çfarë figure do të formonin? Detyrë hulumtuese. * Ushtrimet 8, 9 faqe 213; * Ushtrimi 8 faqe 219. * Ushtrimet 13, 14 faqe 223; Detyrë hulumtuese. * Problemi kërkimor faqe 231; Detyrë hulumtuese. * Detyrat 4, 5, 6 (faqe 206) të projektit. | |
| **Burimet**: Teksti i nxënësit, interneti, libra shkencorë, enciklopedi; | | **Lidhja me fushat e tjera ose me temat ndërkurrikulare**: | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  Nxënësit kanë përgatitur dhe kanë me vete portofolët e tyre. Prezantojnë detyrat që kanë zhvilluar dhe jep gjykimin e vet për saktësinë dhe qartësinë e tyre.  Mësuesi/ja diskuton portofolin e secilit nxënës duke pasur parasysh shënimet që ka vendosur në projektin kurrikular ose në detyrat hulumtuese gjatë kohës së zhvillimit të tyre.  Mësuesi/ja komunikon vlerësimin e portofolit duke argumentuar anët e forta dhe të dobta për secilin nxënës, duke pasur parasysh edhe gjykimin e vetë nxënësit.  Udhëzon sipas rastit kur është e nevojshme përmirësimin e ndonjë detyre apo pasurimin e portofolit me punë të tjera hulumtuese.  Vlerësohet si bonus ndonjë hulumtim i veçantë i nxënësit në lidhje me temat e zhvilluara. | | | |
| **Vlerësimi**: Mësuesi vlerëson nxënësit bazuar në shënimet që ai ka vendosur në projektin kurrikulr dhe detyrat përkatëse. Vlerësimi i portofolit sugjerohet të bazohet mbi përcaktimin e peshave (psh. projekti kurrikular 50% te peshës së notës dhe detyrat e tjera së bashku 50% të peshës së notës). Në rast se një detyrë është më krijuese dhe origjinale se të tjerat, asaj mund t’i vendoset një peshë më e madhe. Këtë e vendos mësuesi rast pas rasti. | | | |

**Shënim:** *Kjo temë zhvillohet në dy orë mësimore me qëllim që të kontrollohen dhe diskutohen të gjithë portofolet. Kujdes, vlerësimi i portofolit të çdo nxënësi duhet të motivohet nga mësuesi/ja.*