**PLANIFIKIMI DITOR**

**PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Vendvlera dhe rrumbullakimi (Aftësi) | | **Situata e të nxënit:** | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit:**   * tregon vendvlerën e një shifre të caktuar; * rendit numrat e plotë pozitivë e negativë si dhe numrat dhjetorë; * rrumbullakos numrat në shifrën e dhënë pas presjes dhjetore; * shumëzon numrat me fuqitë e dhjetës; | | **Fjalët kyçe:** vendvlerë, shifër, rrumbullakim, numër. | |
| **Burimet:** Teksti i nxënësit, tabela e vendvlerave,makinë llogaritëse. | | **Lidhja me fushat e tjera ose me temat ndërkurrikulare:** Shkencë, Teknologji | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Nxënësit kujtojnë: para se të radhitin (krahasojnë) numrat duhet të kenë të qartë vendvlerën e çdo shifre të numrit dhe të krahasojnë shifrat me vendvlerë të njëjtë. Nxënësit punojnë në dyshe ku nxënësi 1 ndërton boshtin numerik dhe nxënësi 2 vendos në të numrat që i thotë nxënësi 1 dhe i lexon ata sipas rendit rritës. Më pas ndërrojnë rolet dhe kontrollojnë dhe punën e njëri-tjetrit. Disa dyshe prezantojnë punën e tyre.  Do ishte e vlefshme të zhvillohej një diskutim për problemin kërkimor në faqen 3 të librit të nxënësit ku nxënësit e japin përgjigjen pa e gjetur shumën.  **Ndërtimi i njohurive**: Mësuesi/ja shkruan në tabelë numrin 9524.125. Nxënësit lëvizin pozicionin e presjes dhjetore duke përftuar 3 numra të tjerë. Ju kërkon atyre të shkruajnë numrat e përftuar në rendin zbritës (rritës) duke arsyetuar përgjigjet e tyre.  Mësuesi/ja i pyet nxënësit rreth simboleve  dhe dallimit midis tyre. Nxënësit punojnë shembullin një ku arsyetojnë vendosjen e shenjës së krahasimit.  Shtron para nxënësve situatën: Një pallat është 13.4 cm i gjatë dhe ka 7 kate. Sa është lartësia e një kati? Kryeni veprimin me makinë llogaritëse. Pra rezultati del 1.914285714.... Pra një kat është  1m 91cm 4 mm dhe ... Cila do të ishte përgjigja juaj. Diskutojmë rreth përgjigjeve të mundshme. Cila do ishte më e mira? Pse?  Si veproni kur rrumbullakosni një numër në një shifër të caktuar? Ilustrojnë përgjigjet duke përdorur boshtin numerik. Nxënësit në dyshe bëjnë rrumbullakime të ndryshme që mund të jepen nga Mësuesi/ja ose nga vetë ata. Mësuesi/ja i nxit që t’i referohen shembullit 2 në librin e tyre.  Si veprojmë për të shumëzuar (pjesëtuar) një numër me 10? Po me 100? 1000? Përdoret për ilustrim shembulli 3. Theksohet se në këtë rast çdo shifër ndryshon vendvlerën. Nxënësit në dyshe kryejnë shumëzime të ndryshme. Prezantohen disa prej tyre.  **Përforcimi i të nxënit**: dyshet e nxënësve punojnë ushtrimet 1/a,b; 2/a,b; 3/a,b; 4/a,b; 5/a,c,e; 8/a,d,g,j; 9/a, d, g; 11 dhe 12. Krahasohen përgjigjet e disa dysheve dhe korrigjohen gabimet e mundshme. | | | |
| **Vlerësimi**: Mësuesi/ja mban shënime në evidencë për disa prej nxënësve lidhur me saktësinë në krahasimin numrave (radhitjen e tyre); saktësinë në rrumbullakimin e numrave, saktësinë e veprimit të shumëzimit me fuqitë e dhjetës si dhe arsyetimin e përgjigjeve dhe gjetjen e gabimit të shokut në punën në dyshe. | | | |
| **Detyra**: 1/c,d; 2/ c,d; 3/ c,d; 4/ c,d; 5/b,d,f; 6;8/a,d,g,j; 9/a,d,g;14. Mësuesi/ja udhëzon nxënësit për zgjidhjen e tyre. | | | |

**PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Vendvlera dhe rrumbullakimi (Zbatim) | | **Situata e të nxënit:** Fituesi i garës elektorale; fituesi i garës së vrapimit. | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit:**   * tregon vendvlerën e një shifre të caktuar; * rrumbullakos numrat në shifrën e dhënë pas presjes dhjetore; * zgjidh situata problemore me vendvlerën dhe rrumbullakimin; | | **Fjalët kyçe:** vendvlerë, shifër, rrumbullakim, problem, shumëzim. | |
| **Burimet:** teksti i nxënësit, tabela e vendvlerave. | | **Lidhja me fushat e tjera ose me temat ndërkurrikulare:** Shkencë, jeta reale | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja shkruan në tabelë numrat 26.573 dhe 26.438. Nxënësit rrumbullakojnë këta numra në dhjetëshen, njëshen, të dhjetën, të qindtën, të mijtën më të afërt duke arsyetuar veprimet që kryejnë si zbatim i rregullave të rrumbullakimit. Më pas nxënësit krahasojnë numrat e dhënë dhe rrumbullakimet e tyre përkatëse. Çfarë vini re?  **Ndërtimi i njohurive**: Mësuesi/ja zhvillon diskutimin rreth hapave që do përdorim për të zgjidhur problemat që përfshijnë vendvlerën dhe rrumbullakimin e numrave. Paraqet në tabelë situatën problemore të shembullit 1. Si do të veprojmë për zgjidhjen e saj? Nxënës të ndryshëm japin mendimet e tyre rreth zgjidhjes dhe më pas konkludohet zgjidhja e saktë. Kështu mund të veprohet dhe me dy shembujt e tjerë.  Më pas klasa ndahet në grupe me nga 5-6 nxënës. Mësuesi/ja jep secilit grup një nga tre situatat e problemave 2, 3, 4 të librit për të zgjidhur. Nxënësit e të njëjtit grup diskutojnë situatën dhe e zgjidhin atë sipas hapave që treguan më lart. Grupet që kanë zgjidhur të njëjtën problem këmbejnë zgjidhjet me njëri-tjetrin dhe krahasojnë ato. Nxënësit diskutojnë rreth ndonjë gabimi të mundshëm që mund të kenë bërë dhe vlerësojnë zgjidhjen e grupit tjetër. Më pas përfaqësues të grupeve paraqesin zgjidhjen në tabelë. Vlerësohet fakti kur ka mënyra të ndryshme zgjidhjeje.  Mësuesi/ja kujdeset që nxënësit të kuptojnë se në problemën 3 kandidati fitues i zgjedhjeve ka nr më të madh të votave kurse në problemën 4 fituesi i vrapimit ka kohën më të shkurtër.  **Përforcimi i të nxënit**: Nxënësit në dyshe shqyrtojnë problemën 6 dhe gjejnë gabimin e Jonit.  Disa prej dysheve paraqesin argumentet e tyre.  Në varësi të kohës mund të zgjidhet dhe problema: Një çmim prej 430 euro është ndarë në mënyrë të barabartë në mes të shtatë fituesve. Pjesëtimi tregon se secili duhet të marrë nga 61,42857143euro. Arsyetoni, çfarë vlere do t’i jepet çdo person? (nga 61,43 secili, ju japin 430,01 euro). | | | |
| **Vlerësimi**: Mësuesi/ja mban shënime në evidencë për disa prej nxënësve lidhur me saktësinë e krahasimit të numrave; saktësinë në rrumbullakimin e numrave, saktësinë e arsyetimit në zgjidhjen e situatave problemore, si dhe merr parasysh dhe vlerësimin që grupet i bënë njëri-tjetrit. | | | |
| **Detyra**: Problemat 1; 5; 7 faqe 7. Mësuesi/ja udhëzon nxënësit për zgjidhjen e tyre. | | | |

**MODEL PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Mbledhja dhe zbritja (Aftësi) | | **Situata e të nxënit:** | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit:**   * kryen me mend dhe me shkrim veprimin e mbledhjes me numrat e plotë pozitivë e negativë, si dhe me numrat dhjetorë; * kryen me mend dhe me shkrim veprimin e zbritjes me numrat e plotë pozitivë e negativë, si dhe me numrat dhjetorë; | | **Fjalët kyçe:** numra të plotë pozitivë; numra të plotë negativë; mbledhje; zbritje; numra dhjetorë; rrumbullakim; | |
| **Burimet:** teksti i nxënësit; tabela e vendvlerave; makinë llogaritëse; | | **Lidhja me fushat e tjera ose me temat ndërkurrikulare:** | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja ndan klasën në dy grupe të mëdha ku secilit i jep të kryejë një veprim: Grupi 1: 40 + 20 + 10 + 5 + 2.5 + 1.25 + 0.625 + x dhe Grupi 2: 40 ÷ . Pasi nxënësit përfundojnë Mësuesi/ja pyet:   * Sa është përgjigja që gjetët? Sa është vlera e x që përgjigja të dalë sa ajo e grupit të dytë? Nxënësit argumentojnë përgjigjen e tyre.   Më pas nxënësit në dyshe kryejnë mbledhjet që Mësuesi/ja shkruan në tabelë:  7 – (-3) = ; – 3 – (+2) =; 4 + (-3) =; 7 + (+6) =; 9 – (-5) =;  Disa nga dyshet prezantojnë zgjidhjet e tyre duke shpjeguar rregullat që zbatojnë.  **Ndërtimi i njohurive**: Mësuesi/ja pyet nxënësit se si veprojnë kur ju duhet të kryejnë veprimin e mbledhjes (zbritjes) me mend. Zhvillojnë një diskutim rreth kësaj duke e shoqëruar dhe me shembuj konkretë. Më pas dyshet kryejnë veprime me mend ku nxënësi 1 pyet dhe nxënësi 2 përgjigjet. Nxënësit e dyshes ndërrojnë rolet. Ata vlerësojnë njëri – tjetrin për përgjigjet e dhëna. Disa nga dyshet e zhvillojnë këtë minikonkurs para klasës ndërkohë, ku përdorin teknikën e rrumbullakimit të mbledhorëve ose ndarjen e nr në pjesë më të vogla.  Dyshet e nxënësve mund të zhvillojnë këtë veprimtari me një dyshe tjetër.  **Përforcimi i të nxënit**: nxënësit vazhdojnë të punojnë në dyshe për zgjidhjen e ushtrimeve 1; 7, 9, 11, 12 faqe 9. Dyshet e afërta kontrollojnë rezultatet e njëri – tjetrit dhe korrigjojnë ndonjë gabim të mundshëm. Disa nga zgjidhjet prezantohen para klasës. | | | |
| **Vlerësimi**: Mësuesi/ja mban shënime në evidencë për disa prej nxënësve lidhur me faktin që kryejnë saktë dhe shpejt mbledhjen dhe zbritjen e numrave të plotë, numrave me shenjë dhe numrave dhjetorë. Gjithashtu mësuesi/ja merr parasysh dhe vlerësimin e nxënësve për njëri – tjetrin. | | | |
| **Detyra**: Ushtrimet 2; 8; 13 dhe 14 faqe 9. Mësuesi/ja i udhëzon nxënësit për kryerjen e detyrës. | | | |

**MODEL PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Mbledhja dhe zbritja (Zbatim) | | **Situata e të nxënit:** Llogaritja e shpenzimeve në dyqan; llogaritja e shpenzimeve në ekskursion. | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit:**   * kryen veprimin e mbledhjes me numrat e plotë pozitivë e negativë, si dhe me numrat dhjetorë; * kryen veprimin e zbritjes me numrat e plotë pozitivë e negativë, si dhe me numrat dhjetorë; * zgjidh situata problemore me mbledhjen dhe zbritjen e numrave. | | **Fjalët kyçe:** problem, mbledhje, zbritje, llogaritje, krahasim; | |
| **Burimet:** Teksti i nxënësit,tabela e vendvlerave; makinë llogaritëse; | | **Lidhja me fushat e tjera ose me temat ndërkurrikulare:** Biznes; Teknologji; | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja fton nxënësit të rikujtojnë veprimet e mbledhjes dhe zbritjes me numrat e plotë me shenjë dhe numrat dhjetorë. Për këtë i vë nxënësit të punojnë në grupe katërshe. Gjysma e grupeve duhet të shkruajnë dy shuma ku duhet të përdoret teknika e ndarjes në pjesë më të vogla për gjetjen e tyre dhe gjysma tjetër dy shuma ku duhet të përdoret teknika e rrumbullakimit. Pastaj grupet këmbejnë ushtrimet me njëri – tjetrin dhe gjejnë shumat që marrin nga grupi tjetër. Më pas shumat e gjetura i kthehen prapë grupit fillestar i cili jep dhe vlerësimin për to. Disa nga grupet komentojnë teknikën e përdorur.  **Ndërtimi i njohurive**: Pas kësaj mësuesi/ja zhvillon diskutimin rreth hapave që do përdorim për të zgjidhur problemat që përfshijnë veprimet e mbledhjes dhe zbritjes së numrave. Paraqet në tabelë situatën problemore të shembullit 1. Si do të veprojmë për zgjidhjen e saj? Nxënës të ndryshëm japin mendimet e tyre rreth zgjidhjes dhe më pas konkludohet zgjidhja e saktë.  Kështu veprohet dhe me shembullin e dytë. Grupet katërshe të nxënësve punojnë për zgjidhjen e problemës 2 fq. 11, ku pasi nxjerrin të dhënat e problemës dhe kuptojnë kërkesën e saj veprojnë për zgjidhjen e saj. Mund t’u kërkohet nxënësve të gjejnë dhe të dhëna të tjera si p.sh:   * *Roberti mendon t’i blejë dhe vëllait një biçikletë?A mund të blejë Roberti dy biçikletat A dhe B? Nëse jo dhe sa euro i duhen atij në këtë rast?*   Pasi përfundojnë disa nga grupet paraqesin zgjidhjet e tyre.  **Përforcimi i të nxënit**: Disa nga grupet e nxënësve zgjidhin ushtrimin 4; disa ushtrimin 5dhe pjesa tjetër ushtrimin 7/a,c. Grupet që kanë të njëjtin ushtrim krahasojnë përgjigjet. Përfaqësues të grupeve tregojnë zgjidhjen në tabelë. I kushtohet vëmendje argumentimit të zgjidhjes. | | | |
| **Vlerësimi**: Mësuesi/ja mban shënime në evidencë për vlerësimin e disa nxënësve për zbulimin dhe argumentimin e përgjigjeve të situatave problemore, për kryerjen saktë të veprimeve të mbledhjes dhe zbritjes si dhe merr në konsideratë vlerësimin që grupet i bëjnë njëri – tjetrit. | | | |
| **Detyra**: ushtrimet 3; 6 dhe 7/b,d; faqe 11. Mësuesi/ja jep udhëzimet përkatëse për secilin nga ushtrimet. | | | |

**MODEL PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Shumëzimi dhe pjesëtimi (Aftësi) | | **Situata e të nxënit:** | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit:**   * kryen me mend dhe me shkrim veprimin e shumëzimit me numrat e plotë pozitivë e negativë, si dhe me numrat dhjetorë; * kryen me mend dhe me shkrim veprimin e pjesëtimit me numrat e plotë pozitivë e negativë, si dhe me numrat dhjetorë; * përdorin marrëdhëniet ndërmjet veprimeve për të lehtësuar llogaritjet; * gjen vlerën e shprehjes sipas prioritetit të veprimeve | | **Fjalët kyçe:** numra me shenjë,shumëzim, pjesëtim,numra dhjetorë, rezultati | |
| **Burimet:** Teksti i nxënësve; makina llogaritwse; tabela e vendvlerave; | | **Lidhja me fushat e tjera ose me temat ndërkurrikulare:** Shkencë | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja shtron para klasës situatën problemore: 8 kube të vogla janë të paketuara në një kuti për të formuar një kub më të madh. Faqja e një kubi të vogël ka syprinën 70 cm2. Ani do ta mbështjellë kutinë duke përdorur letër zbukuruese e cila kushton 5 lekë për 10 cm2.  Sa lekë do të kushtojë letra për të mbështjellë gjithë kutinë?  Nxënësit punojnë në dyshe dhe Mësuesi/ja udhëzon që të përdorin dhe një figurë për problemën.   * Sa faqe të vogla përmban një faqe e kubit të madh? * Për të gjetur koston e mbështjellëses, çfarë duhet të gjejmë në fillim? * Cili është veprimi i parë që ne duhet të bëjmë?   Disa nga dyshet prezantojnë zgjidhjet e tyre.  **Ndërtimi i njohurive**: Më pas Mësuesi/ja fton dyshet e nxënësve të diskutojnë teknikat e shumëzimit dhe pjesëtimit me mend dhe me shkrim, duke përfshirë shumëzimin dhe pjesëtimin gjatë. Dyshet që tregojnë këto teknika, theksojnë rregullat bazë të shumëzimit dhe pjesëtimit të numrave negativë, shoqëruar këto dhe me shembuj. Më pas dysheve ju kërkohet të nxjerrin rregulla për të shumëzuar ose pjesëtuar një numër pozitiv me një numër midis 0 dhe 1, dhe të provojnë disa shembuj. Çfarë vini re për përfundimet?  Mësuesi/ja nxit dyshet e nxënësve të kryejnë shumëzimet:dhe më pas të gjejnëe me radhë ku nxënësit kujtojnë si shumëzohen numrat dhjetorë. Kështu veprohet dhe për pjesëtimin e numrave dhjetorë. Nxënësit duhet të theksojnë: gjithmonë vlerësojmë së pari, për të na ndihmuar të vendosim se ku duhet vënë presja dhjetore.  Mësuesja/i nxit nxënësit të përdorin operacionet e kundërta për të lehtësuar llogaritjet dhe të japin përgjigje me llogaritje minimale. Për shembull: dimë se gjeni: , etj.   * Si veprojmë për të gjetur vlerën e një shprehjeje që përmban të gjitha veprimet? * Cila është radha e kryerjes së veprimeve?   Dyshet ju përgjigjen pyetjeve duke i shoqëruar me shpjegim dhe tek shembulli në librin e tyre.  **Përforcimi i të nxënit**: Dyshet e nxënësve punojnë ushtrimin 13 në faqen 13. Disa prej tyre i prezantojnë veprimet në tabelë ku komentojnë radhën e tyre. Mund të nxiten arsyetimet e nxënësve me ndryshim situate, si p.sh.: do ndryshonte rezultati nëse do të hiqnim kllapat te 13/e,f? Pse? Po tek 13/c? Pse? Argumentoni përgjigjet tuaja. | | | |
| **Vlerësimi**: Mësuesi/ja vlerëson disa nga nxënësit për kryerjen e veprimeve të shumëzimit dhe pjesëtimit të numrave të plotë, numrave me shenjë, numrave dhjetorë. Gjithashtu vlerëson dhe për gjetjen e përgjigjeve të sakta kur përdorim veprimin e kundërt si dhe për gjetjen e vlerës së një shprehje që përmban të gjitha veprimet. | | | |
| **Detyra**: Ushtrimet 7, 9, 11 dhe 12 faqe 13. Mësuesi/ja jep udhëzimet përkatëse për secilin nga ushtrimet. | | | |

**MODEL PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Shumëzimi dhe pjesëtimi (Zbatim) | | **Situata e të nxënit:** Planifikimi i financave personale, planifikimi i shtrimit të dyshemesë së dhomës; llogaritja e karburantit të makinës në një udhëtim | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit:**   * kryen veprimin e shumëzimit me numrat e plotë pozitivë e negativë, si dhe me numrat dhjetorë; * kryen veprimin e pjesëtimit me numrat e plotë pozitivë e negativë, si dhe me numrat dhjetorë; * zgjidh situata problemore me shumëzimin dhe pjesëtimin e numrave. | | **Fjalët kyçe:** numra me shenjë,shumëzim, pjesëtim,numra dhjetorë, situatë problemore; | |
| **Burimet:** Teksti i nxënësve; makina llogaritëse; | | **Lidhja me fushat e tjera ose me temat ndërkurrikulare:** Shkencë;Teknologji | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja fton nxënësit të gjejnë:   1. 2.6 × 9.1; 2600 × 910; 23.66 : 2.6; 0.2366 : 0.91; kur dimë se 26 × 91 = 2366; 2. vlerën e 7(13 − 4 ÷ 2); 43 − (3 × 2)2; 144 ÷ (62 × (42 : 23)).   Nxënësit punojnë në dyshe për zgjidhjen e tyre. Disa nga dyshet prezantojnë zgjidhjet duke bërë dhe arsyetimin përkatës.  **Ndërtimi i njohurive**: Pas kësaj mësuesi/ja zhvillon diskutimin rreth hapave që duhet të përdorim për të zgjidhur problemat që përfshijnë veprimet e shumëzimit dhe pjesëtimit të numrave. Paraqet në tabelë situatën problemore të shembullit 1. Si do të veprojmë për zgjidhjen e saj? Cilat veprime do të kryejmë? Dyshet e nxënësve japin mendimet e tyre rreth zgjidhjes. Pse nuk është e nevojshme që të vazhdojmë pjesëtimin 188 : 56 = 3,... me saktësi? A mjaftojnë 3 autobusë?  Kështu veprohet dhe me shembullin e dytë. Sa mundësi ekzistojnë për vendosjen e kllapave? Pse? Si mund të vendoseshin kllapat dhe përfundimi të ishte i njëjtë me atë pa kllapa?  Mësuesi/ja nxit nxënësit në grupe katërshe të planifikojnë se çfarë duhet të dinë për shtrimin e dyshemesë së dhomës me pllaka të formave dhe madhësive të ndryshme. Si duhet llogaritur sasia e tyre? Po shpenzimi? Më pas disa nga grupet prezantojnë idetë e tyre shoqëruar ndoshta dhe me një skicë. Pas kësaj grupet punojnë problemën 6 faqe 15 ku e verifikojnë dhe me përfundimet që ata menduan më lart. Disa nga grupet prezantojnë përfundimet e gjetura.  **Përforcimi i të nxënit**: Grupet e nxënësve punojnë ushtrimet 3 dhe 7 në faqen 15. Gjatë prezantimit të zgjidhjeve i jepet rëndësi mënyrës së arsyetimit të zgjidhjes. A duhet llogaritur sasia e planifikuar saktë apo me pak tolerancë plus? Pse? Argumentoni përgjigjet tuaja. | | | |
| **Vlerësimi**: Mësuesi/ja vlerëson disa nga nxënësit për zbulimin dhe argumentimin e përgjigjeve të situatave problemore, për kryerjen saktë të veprimeve të shumëzimit dhe pjesëtimit si dhe merr në konsideratë argumentimet që nxënësit i bëjnë zgjidhjes së kërkuar. | | | |
| **Detyra**: Ushtrimet 2, 5, dhe 8 faqe 15. Mësuesi/ja jep udhëzimet përkatëse për secilin nga ushtrimet.  Udhëzon dhe teknikën që do të përdorin për zbulimin e shifrave të fshehura në shumëzimet e ushtrimit 8.  Shënim: Skema e ushtrimit 8 të jepet në këtë formë:  a.  6 □ 7  × □ 9  □ 8 □□  + □□□ 8 □  □ 1 □□ 3  b.  5 6 7  ×□□□  □□□ 1  + □□□□□  □ 2 □□□□  □□□□ 4 □ | | | |

**MODEL PLANIFIKIMI I ORËS MËSIMORE Dt.­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Vetëvlerësim i nxënësit Kreu 1 | | **Situata e të nxënit:** | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të orës së mësimit:**   * demonstron zbatimin e veprimeve me numra realë; * përdor koncepte bazë si numër i plotë, dhjetor, përafrim etj; * vetvlerëson veten duke identifikuar vetë çfarë nevojash ka për të përmirësuar të nxënit; * demonstron shpirtin e objektivitetit dhe vetbesim në forcat e tij. | | **Njohuritë kryesore matematikore që do përdoren gjatë zhvillimit të orës së mësimit:**   * numrat realë dhe vendvlera; * krahasimi i numrave; * rrumbullakimi i numrave; * veprimet me numrat (me përafrim dhe me saktësi) * zbatimi i rradhës së veprimeve; | |
| **Burimet:** Teksti i nxënësit, fleta e punës e përgatitur nga mësuesi; | | **Lidhja me fushat e tjera ose me temat ndërkurrikulare:** Shkencë; | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Mësuesi/ja ka përgatitur fletën e punës për çdo nxënës e cila do të plotësohet në mënyrë individuale. Kjo fletë pune do të shërbejë për vetëvlerësimin e tyre. Për 20 – 25 minuta nxënësit zgjidhin ushtrimet që përmban fleta.   |  |  |  | | --- | --- | --- | | *Unë mundem të…* | *Kontroll i shpejtë* | *Vlerësimi* | | kuptoj dhe tregoj saktë vendvlerën | 1. Në numrat e mëposhtëm shifra 6 tregon: 2. 36512; b) 36,512; c) 0,36512; d) 3, 6512; e)0, 01 365 |  | | rendit numrat e plotë pozitivë ose negativë, dhe numrat dhjetorë | 1. Krahaso: 2. 91.3 me 91.5 **c.** –1.5 me –1.8 3. 3.8 me 3.76 **d.** 12.7 me 12.57 4. E vërtetë apo e gabuar 5. 32 ≠ 6 **b.** 2 + 5 × 7 < 37 **c.** 2 + 5 × 7 ≤ 37 |  | | zbatoj katër veprimet me mend ose me shkrim për numrat e plotë pozitivë ose negativë dhe numrat dhjetorë | 1. Gjej vlerën: 2. 2.4 × 1000 **b)** 0.007 × 100 **c)** 9.9 ÷ 100 **d)** 0.3 ÷ 10 3. Llogaritni me mend: 4. 6381 – 682 **b)** 20.3 + 78.3 **c)** 0.68 + 4.2 **d)** 19.25 – 9.9 5. Llogarit me shkrim: 6. 17 × 25; **b)** 168 ÷ 80**; c)** 3.701 × 89; **d)** 13.3 ÷ 7; **e)** 2.5 × 3.1; **f** 20.8 ÷ 0.8 7. Gjej: 8. 14 – 27; **b)** –372 + (–57); **c)** 2.9 – (–3.4);  **d)** –1.52 + 2.55; e) 19 × (–3); **f)** (–2.3) × (–7); **g)** 164 ÷ (–20); **h)** –2.28 ÷ (–1.2) |  | | rrumbullakos numrat në një numër të caktuar shifrash pas presjes dhjetore; | 1. Rrumbullakos: 2. 21.572 në të dhjetën më të afërt; 3. 0.0925 në të qindtën më të afërt; 4. 0.0293 në të mijtën më të afërt; 5. 20052 në qindëshen më të afërt |  | | zbatoj radhën e kryerjes së veprimeve për të bërë llogaritje të sakta | 1. Gjej vlerën e shprehjes pa përdorur makinën llogaritëse:: 2. 45 + 18 ÷ 3; b)6 × (35 – 27);  **c)** 5 × 92; **d)** ÷ 0.3; 3. Gjej vlerën e shprehjes duke përdorur makinën llogaritëse: 4. 14.82 – (18.4 × 2.5 – 3.7); **b**) ; |  |   **Ndërtimi i njohurive**: Pasi përfundon koha e paracaktuar, mësuesi/ja fton nxënësit të bëjnë vetëvlerësimin e punës së tyre. Përgjigjet e ushtrimeve diskutohen me radhë. Gjatë kësaj faze për ushtrime të ndryshme, ku nxënësit mund të kenë hasur vështirësi ose situata e ushtrimit e dikton (p.sh shprehjet me shumë veprime), zgjidhja paraqitet në tabelë nga nxënës të ndryshëm. Nxënësit duhet të orientohen për të qenë sa më realë gjatë vetëvlerësimit.  **Përforcimi i të nxënit**: Pas dy fazave të para, mësuesi/ja në bashkëpunim me nxënësit ka evidentuar konceptet e qarta dhe mangësitë. Në varësi të situatave të paqarta (që u evidentuan) caktohen detyra për eliminimin e tyre. | | | |
| **Vlerësimi**: Mësuesi/ja vlerëson nxënësit duke përdorur fletët e punës për disa nga nxënësit. Gjatë këtij vlerësimi mban parasysh sa i drejtë dhe real është nxënësi në vetëvlerësimin e tij. | | | |
| **Detyra**: Në varësi të situatave të paqarta (që u evidentuan) caktohen detyra për eliminimin e tyre. | | | |

**MODEL PLANIFIKIMI I ORËS MËSIMORE Dt. ­\_\_\_/\_\_\_\_/201\_\_**

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** V | **Klasa:** X |
| **Tema mësimore:** Përforcim për kapitullin 1 | | **Situata e të nxënit:** | |
| **Rezultatet e të nxënit të kompetencave matematikore sipas temës mësimore:**  **Nxënësi në fund të kreut:**   * rendit numrat e plotë (pozitivë ose negativë)dhe numrat dhjetorë; * rrumbullakos numrat në një numër të caktuar shifrash pas presjes dhjetore; * kryen me mend dhe me shkrim veprimet e mbledhjes, zbritjes, shumëzimit dhe pjesëtimit me numrat e plotë pozitivë ose negativë, dhe numrat dhjetorë; * zbaton radhën e kryerjes së veprimeve për të bërë llogaritjet e sakta. | | **Fjalët kyçe:** vendvlerë; numër i plotë; numër me shenjë; numër dhjetor; shprehje numerike; rrumbullakim; veprime; | |
| **Burimet:** Teksti i nxënësit, fletë pune klasa e X | | **Lidhja me fushat e tjera ose me temat ndërkurrikulare:** Shkencë; | |
| **Metodologjia dhe veprimtaritë e nxënësve** | | | |
| **Organizimi i orës së mësimit**:  **Parashikimi i njohurive**: Nxënësit kanë në çdo bankë nga një tabelë mekonceptet kryesore. Duke punuar në dyshe nxënësit plotësojnë ç’dinë për secilin prej koncepteve të renditura.   |  |  |  | | --- | --- | --- | | ***Koncepti*** | ***Ç’dimë për këtë koncept*** | ***Shembull*** | | Vendvlera |  | 0,12 1 tregon ...etj | | Rrumbullakimi |  |  | | Numra me shenjë |  | -3,+2 etj | | Ndarja e numrit |  |  | | Plotësimi i numrit |  |  | | Shprehje numerike me shumë veprime |  |  |   Nxënësit mund të shtojnë rreshta të tjerë nëse mendojnë se ka koncepte të tjera të rëndësishme për të cilët duhet të diskutohet. Mësuesi/ja vëzhgon pa i korrigjuar plotësimet që nxënësit i kanë bërë tabelës.  **Ndërtimi i njohurive**: Mësuesi/ja nxit diskutimin për të rikujtuar konceptet kryesore të kapitullit. Për secilin nga kuptimet nxënësit japin përgjigjen që kanë formuluar, dhe në këtë mënyrë të gjitha dyshet korrigjojnë shënimet. Më pas dyshet e nxënësve punojnë ushtrimet në faqen 17. Pasi përfundojnë ushtrimet, këmbejnë fletoret me dyshet fqinje dhe korrigjojnë njëra – tjetrën.  **Përforcimi i të nxënit**: Përfaqësues të dysheve të ndryshme prezantojnë zgjidhjet në tabelë dhe në të njëjtën kohë, nxënësit plotësojnë tabelën orientuese të aftësive të kreut në fillim të faqes 16 me simbolin përkatës.  Vetë nxënësi bën krahasimin me vetëvlerësimin e një ore më parë duke vlerësuar dhe progresin e paraqitur. Mësuesi/ja mban shënimet përkatëse për nxënësit që ka menduar të vlerësojë në këtë orë ose në orët në vazhdim. | | | |
| **Vlerësimi**: Në fund të orës mësuesi/ja vlerëson disa nxënës dhe mban shënime për disa të tjerë. Në vlerësim mund të marrë në konsideratë edhe vetëvlerësimin e disa prej nxënësve. Vlerësimi ka në bazë aftësitë që nxënësi zotëron për zbatimin e njohurive të kreut 1. | | | |
| **Detyra**: Ushtrimet në faqet 18-19. Mësuesi/ja jep udhëzimet përkatëse për disa nga ushtrimet. Detyrat e disa nxënësve do të bëhen pjesë e portofolit (që do të vlerësohet) | | | |